മുടിയൻപച്ച

ആസ്റ്ററേസീ സസ്യകുടുംബത്തിലെ ഒരു കളയാണ്  മുടിയേന്ദ്രപ്പച്ച അഥവാ മുടിയൻപച്ച. . 30 സെന്റിമീറ്ററോളം ഉയരം വയ്ക്കുന്ന ഏകവർഷിയായ ഈ ചെടി കേരളത്തിൽ എല്ലായിടത്തും കാണാറുണ്ട്. ചെറിയ മഞ്ഞപ്പൂക്കളാണ് മുടിയൻപച്ചയുടേത്.http://www.flowersofindia.net/catalog/slides/Cinderella%20Weed.html  ഒരു അധിനിവേശസസ്യമായി കരുതിപ്പോരുന്ന ഈ ചെടി ഇളംപ്രായത്തിൽ പച്ചക്കറിയായി ഉപയോഗിക്കാറുണ്ട്. ഔഷധഗുണവുമുണ്ട്.http://www.cabi.org/isc/?compid=5&dsid=52325&loadmodule=datasheet&page=481&site=144 വിത്തുകൾ വഴി വിതരണം നടക്കുന്നു. Synedrella ജനുസിലെ ഏക സ്പീഷിസ് ആണ് ഈ ചെടി. 

 വിവരണം 
രോമാവൃതമായ തണ്ടുകളോട് കൂടിയ കുത്തനെ വളരുന്നു. പരുപരുത്ത ലഘുപത്രങ്ങൾ സമ്മുഖമായി വിന്യസിച്ചിരിക്കുന്നു. മഞ്ഞനിറത്തിലുള്ള പൂക്കൾ പത്രകക്ഷങ്ങളിൽ ഉണ്ടാകുന്നു.  ഒന്നിച്ചു കൂടിയത് എന്നർത്ഥമുള്ള ' synedros' എന്ന ഗ്രീക്കു പദത്തിന്റെ ലാറ്റിൻരൂപമാണ് ജനുസ്സ് നാമമായി നൽകിയിരിക്കുന്നത്. (കുറേ ചെറുപൂക്കളുടെ സംഘാതമാണ് ഒരു പൂവ് പോലെ തോന്നിപ്പിക്കുന്നത്). പത്രകക്ഷ(node)ത്തിൽ ഉണ്ടാകുന്ന പൂക്കൾ എന്നാണ് സ്പീഷീസ് പേരിന് അർത്ഥം.thumb|Synedrella nodiflora in Pulikurumba

വെസ്റ്റിൻഡീസ് സ്വദേശിയായ ഈ ചെറിയ കളസസ്യം ഇപ്പോൾ ഇന്ത്യയുൾപ്പെടെ മറ്റു ഏഷ്യൻ രാജ്യങ്ങളിലും എത്തിയിട്ടുണ്ട്. കേരളത്തിലെ ഇലപൊഴിയും വനങ്ങളിലും നാട്ടിൻപുറങ്ങളിലും പാതയോരങ്ങളിലും വളരുന്നു.  

അവലംബം

പുറത്തേക്കുള്ള കണ്ണികൾ  
 കൂടുതൽ വിവരവും കാണുന്ന ഇടങ്ങളും
 http://eol.org/pages/503418/overview

വർഗ്ഗം:കുറ്റിച്ചെടികൾ
വർഗ്ഗം:അധിനിവേശസസ്യങ്ങൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ആസ്റ്റ്രേസീ